प्राग

प्राग () चेकिया की राजधानी और सबसे बड़ा शहर तथा बोहीमिया की एतिहासिक राजधानी है। व्ल्तावा नदी पर स्थित, इसकी जनसंख्या लगभग 14 लाख है, जबकि इसकी महानगरीय क्षेत्र की जनसंख्या लगभग 23 लाख है।

प्राग एक समृद्ध इतिहास के साथ मध्य यूरोप का एक राजनीतिक, सांस्कृतिक और आर्थिक केंद्र रहा है। रोमनकाल के दौरान स्थापित और गॉथिक, पुनर्जागरण और बारोक युग में समृद्ध प्राग, बोहेमिया राज्य की राजधानी थी और कई पवित्र रोमन सम्राटों का मुख्य निवास स्थल थी, जिसमें मुख्यत: चार्ल्स चतुर्थ और रूडॉल्फ़ द्वितीय शामिल थे। यह हैब्सबर्ग राज्य और उसके ऑस्ट्रियाई-हंगेरियाई साम्राज्य का एक महत्वपूर्ण शहर था। शहर ने दोनों विश्व युद्धों और युद्ध के बाद के कम्युनिस्ट युग के दौरान बोहेमियन और यूरोपीय धर्मसुधार, तीस साल का युद्ध और 20वीं शताब्दी के इतिहास में चेकोस्लोवाकिया की राजधानी के रूप में प्रमुख भूमिका निभाई है।
इतिहास

अपने अस्तित्व के हजारों वर्षों के दौरान, यह शहर उत्तर में स्थित प्राग के किले से दक्षिण में व्यास्राद के किले तक फैलते हुए, एक आधुनिक यूरोपीय देश, और यूरोपीय संघ के एक सदस्य देश, चेक गणराज्य की राजधानी बन गया।
भूगोल

प्राग वल्टावा नदी के किनारे पर स्थित है। प्राग बोहेमियन बेसिन के केंद्र में 50°05"एन और 14°27"ई अक्षांश पर स्थित है, इस प्रकार यह लगभग फ्रैंकफर्ट (जर्मनी); पेरिस (फ्रांस); और वैंकूवर (कनाडा) के समान अक्षांश में स्थित है।
जलवायु

प्राग में आर्द्र महाद्वीपीय जलवायु (कोपेन डीएफबी) है। सर्दियों में बहुत कम धूप के साथ औसत तापमान जमने के बिन्दु के पास तक पहुच जाता हैं। नवंबर के मध्य से मार्च के मध्य तक हिमपात आम बात है, और 20 सेमी (8 इंच) तक बर्फ जमा हो जाना सामान्य हैं। ग्रीष्मकाल के दौरान आमतौर पर अधिक धूप होती है और अधिकतम तापमान 24 डिग्री सेल्सियस (75 डिग्री फारेनहाइट) तक पहुंच जाता हैं। यद्यपि गर्मियों में रात में भी काफी ठंड हो जाती हैं। प्राग (और बोहेमिया के अधिकांश निचले क्षेत्र में) में वर्षा कम होती है (मात्र 500 मिमी[20 इंच] प्रति वर्ष) क्योंकि यह सूडेट्स और अन्य पर्वत श्रृंखलाओं की बारिश की छाया में स्थित है।
जनसंख्या

2011 की जनगणना के अनुसार, शहर के लगभग 14% निवासियों विदेशी है, जोकि देश के उच्चतम अनुपात है।

1378 के बाद से प्राग की जनसंख्या वृद्धि;
संस्कृति

शहर पारंपरिक रूप से यूरोप के सांस्कृतिक केंद्रों में से एक है, जहाँ कई सांस्कृतिक कार्यक्रम होते हैं। कुछ महत्वपूर्ण सांस्कृतिक संस्थानों में नेशनल थिएटर (नॉरदनी डिवाडलो) और एस्टेट्स थियेटर (स्टोवोवस्के या टिलोवो या नोस्टीकोवो डिवाडलो) शामिल हैं, जहां मोजार्ट डॉन गियोवानी और ला क्लेमेन्ज़ा डि टिटो के कार्यक्रम हुए थे। अन्य प्रमुख सांस्कृतिक संस्थान में रूडोल्फिनम हैं जोकि चेक फिलहारमोनिक ऑर्केस्ट्रा और म्यूनिसिपल हाउस का घर है जोकि प्राग सिम्फनी ऑर्केस्ट्रा के लिये प्रसिद्ध है।

यूरोप में कम लागत वाली हवाईयात्रों की वृद्धि के साथ, प्राग एक लोकप्रिय सप्ताहांत शहर गंतव्य बन गया है। जिससे पर्यटक अपने कई संग्रहालयों और सांस्कृतिक स्थलों के साथ-साथ अपने प्रसिद्ध चेक बियर और भोजन का लुफ़्त उठाते है। शहर में एडॉल्फ लॉस (विला म्युलर), फ्रैंक ओ. गेहरी (डांस हाउस) और जीन नोवेल (गोल्डन एंजल) सहित कई प्रसिद्ध आर्किटेक्ट्स द्वारा बनाये गये भवन हैं।
अर्थव्यवस्था

प्राग की अर्थव्यवस्था का चेक जीडीपी का 25% है, जिससे यह देश की सबसे ज्यादा क्षेत्रीय अर्थव्यवस्था है। यूरोस्टैट के मुताबिक, 2007 तक, इसकी सकल घरेलू उत्पाद प्रति व्यक्ति क्रय-शक्ति समता €42,800 थी। 2016 में प्राग युरो की जीडीपी के अनुसार शहर की सूची में 6वें स्थान पर था।
चित्र दीर्घा


File:Prague 07-2016 view from Lesser Town Tower of Charles Bridge img3.jpg|चार्ल्स ब्रिज 14वीं शताब्दी से एक ऐतिहासिक पुल है।
File:Night view of the Castle and Charles Bridge, Prague - 8034.jpg|प्राग महल दुनिया का सबसे बड़ा प्राचीन महल है
File:Prague old town square panorama.jpg|ओल्ड टाउन स्क्वायर, चर्च ऑफ अॉडी लेडी बीफोर टिन और ओल्ड टाउन सिटी हॉल, प्राग ऑरलोज के साथ
File:Iglesia de San Nicolás, Praga.JPG|माला स्ट्राना का सेंट निकोलस चर्च, प्राग में बैरोक शैली का सबसे अच्छा उदाहरण है।
File:Parník Vyšehrad pod Vyšehradem.jpg|विशेरद किले में स्थित सेंट पीटर और सेंट पॉल का बेसिलिका, विशेरद कब्रिस्तान और सेंट मार्टिन का सबसे पुराना रोटंडा
File:Praha, Letná, pohled na Pařížskou ulici.JPG|लेटना पार्क से पैरेज़स्का सेंट का दृश्य।
File:Náměstí Míru.jpg|विनोहरैडी थियेटर और सेंट लुडमिला के चर्च के साथ नॅमेस्टी मीरू (पीस स्क्वायर)
File:Národní divadlo ze Střeleckého ostrova.jpg|राष्ट्रीय थिएटर ओपेरा, नाटक, बैले और अन्य कार्यक्रम प्रदर्शित करता है।
File:Prazske-vystaviste-holesovice.jpg|विस्टाविस्टे परिसर में प्रुम्स्लोवी पैलेस, क्रिज़िक लाइट फाउंटेन शामिल हैं और यह फनफेयर लुनापार्क की मेजबान करता है।
File:Prague Praha 2014 Holmstad flott gammelnye synagoge old-new synagogue Josefov.jpg|ओल्ड न्यू आराधनालय, यूरोप की सबसे पुराना सक्रिय आराधनालय है।
File:Praha, Vítkov, památník II.JPG|विटकोव हिल पर राष्ट्रीय स्मारक, जन ज़िआका की प्रतिमा दुनिया की तीसरी सबसे बड़ी कांस्य की घुड़सवारी वाली मूर्ति है।
File:Prague Zoo main entrance.JPG|प्राग चिड़ियाघर, जिसे 2015 में ट्रिपएडवायसर द्वारा दुनिया के चौथा सबसे अच्छा चिड़ियाघर चुना गया।

संदर्भ

श्रेणी:चेक गणराज्य
श्रेणी:यूरोप में राजधानियाँ
श्रेणी:चेकोस्लोवाकिया